ફિલ્મનું અન્ય મુખ્ય પાત્ર પ્રતિક ગાંધી ભજવે છે. પ્રતિક ગાંધી પણ આમ જુવોતો વર્સેટાઈલ એક્ટર છે. ‘બેયાર’ માં એની કોમિક ટાઈમિંગ પણ જોવા જેવી હતી પરંતુ અહીં તેને એકદમ ગંભીર ભૂમિકા ભજવવાની આવી છે. એક એવો બિઝનેસમેન જે માત્ર પ્લાનિંગ કરીને જીવે છે. ઓછું હસે છે અથવાતો જો જરૂર પડે તો જ હસે છે. એને પ્રેમ તો થાય છે પણ એ પ્રપોઝ પણ બિઝનેસ ડીલ પ્રપોઝ કરતો હોય એ રીતે કરે છે. આ ઉપરાંત જ્યારે એને રીયલાઈઝ થાય છે કે પ્રેમ કરતા દોસ્તીનો સંબંધ વધારે ઉંચો છે તે સમયે આ ભાવનાના આવન-જાવનને કદાચ પ્રતિક ગાંધી સિવાય કોઈ અન્ય અદાકાર આટલી સારી રીતે વ્યક્ત ન કરી શક્યો હોત.